# רחוב 42 (סרט)

רחוב 42
42nd Street| כרזת הסרט |
| כרזת הסרט |
| מבוסס על |
הרומן *רחוב 42* של ברדפורד רופס |
|
בימוי |
לויד בייקון  |
|
הופק בידי |
דריל זאנוק  |
|
תסריט |
ראיין ג'יימס, ג'יימס סימור  |
|
עריכה |
תומאס פראט |
|
שחקנים ראשיים |
וורנר בקסטר רובי קילר ביב דניאלס ג'ינג'ר רוג'רס אונה מרקל דיק פאוול |
|
מוזיקה |
הארי וורן (מוזיקה), אל דובין (מילים) |
|
צילום |
סול פוליטו |
|
עיצוב תלבושות | Orry-Kelly  |
|
מדינה | ארצות הברית ארצות הברית |
|
חברת הפקה | האחים וורנר, Warner Bros. Pictures  |
|
חברה מפיצה |
האחים וורנר |
|
שיטת הפצה |
וידאו על פי דרישה  |
|
הקרנת בכורה |
11 במרץ 1933 |
|
משך הקרנה |
89 דקות |
|
שפת הסרט |
אנגלית |
|
סוגה |
סרט מוזיקלי, סרט דרמה  |
|
מקום התרחשות |
ניו יורק  |
|
תקציב |
439,000 דולר |
|
הכנסות |
2,300,000 דולר |
|
הכנסות באתר מוג'ו |  42ndstreet |
| **דף הסרט ב־IMDb** |
|   |

צילום הרגלים מ"רחוב 42"
**רחוב 42** (באנגלית: **42nd Street**) הוא סרט מוזיקלי אמריקאי משנת 1933 בבימויו של לויד בייקון, עם וורנר בקסטר, רובי קילר, ביב דניאלס, ג'ינג'ר רוג'רס, אונה מרקל ודיק פאוול בתפקידים הראשיים.

התסריט מבוסס על הרומן "רחוב 42" של ברדפורד רופס . השירים נכתבו על ידי הארי וורן (מוזיקה) ואל דובין (מילים). הכוריאוגרפיה היא של באזבי ברקלי.

הסרט היה מועמד לפרס אוסקר לסרט הטוב ביותר.

ב-1998 נבחר הסרט לשימור בארכיון הסרטים הלאומי של ארצות הברית על ידי ספריית הקונגרס "על היותו בעל חשיבות תרבותית, היסטורית ואסתטית".

ב-2006 הוא נבחר במקום ה-13 ברשימת 25 הסרטים המוזיקליים הגדולים ביותר.

ב-1980 עובד הסרט לבמה והועלה בתיאטראות ברודוויי עד 1989 3,486 פעמים. הוא נמצא במקום ה-15 ברשימות המחזות שהועלו הכי הרבה פעמים בברודוויי. ב-2001 הוא הועלה מחדש בברודוויי וכן בלונדון ובמקומות רבים בעולם ולמעשה הועלה עד לתקופת הקורונה.

העלילה היא על הפקת מחזמר בתיאטרון ברחוב 42 במנהטן בתקופת השפל הגדול, מבחירת צוות השחקנים עד להצגת הבכורה עם כל הבעיות והמתחים בתוך צוות השחקנים, הבמאי והמפיקים. מבחינה זאת הוא דומה למחזות זמר כמו קרון הלהקה או שורת המקהלה.

## תקציר העלילה

ג'וליאן מארש (וורנר בקסטר) הוא במאי תיאטרון שאיבד את כל כספו בתקופת השפל הגדול לאחר נפילת הבורסה בוול סטריט. כעת הוא עייף ומריר ורוצה לביים מחזה מצליח שיאפשר לו לפרוש בביטחון מהמקצוע. הוא מקבל את הזדמנות חייו, לביים מחזמר בשם "Pretty Lady" בתיאטרון ברחוב 42 בניו יורק.

אבנר דילון (גאי קיבי) הוא בנקאי עשיר שמשקיע בהפקה 200,000 דולר מכספו, וכן הוא השוגר דדי של השחקנית הראשית בהפקה, דורותי ברוק (ביב דניאלס). מתוך 5,000 בחורות נבחרות 200 שעוברות סקירה ראשונית על ידי הבמאי והמשקיע, שכוללת את מראה הרגליים שלהן.

למקום מגיעה פגי סוייר מאלנטאון, פנסילבניה שרוצה להשתתף בהפקה למרות שאין לה כל ניסיון. היא מוצאת חן בעיני השחקן הראשי, בילי לאולר (דיק פאוול) שמציג אותה לפני הבמאי והיא מתקבלת כנערת מקהלה. עוזרות לה גם שתי שחקניות ותיקות, אנה לואל (ג'ינג'ר רוג'רס) ולורין פלמינג (אונה מרקל).

דורותי מנהלת רומן סודי עם השחקן המובטל (פאט דנינג) וזה יכול להכעיס את המשקיע ולסכן את ההפקה. מארש שולח שני עבריינים ש"משכנעים" את פאט להפסיק את קשריו עם דורותי. הוא נכנע ועובר לפילדלפיה.

החזרות נמשכות ללא לאות מהבוקר עד הערב, במשך חמישה שבועות. הצגת הבכורה נקבעת להיות בפילדלפיה. דורותי רבה עם ה"שוגר דדי" שלה וגם נוקעת את רגלה. הוא מחליף אותה באנה ודרש מהבמאי שהיא תחליף את דורותי. אנה אומרת שתהפקיד גדול עליה והיא ממליצה על נערת המקהלה פגי.

מארש עומד לפני התמוטטות עצבים אבל אין לו מה להפסיד. הוא מתחיל בחזרות עם פגי עד שעה לפני עליית המסך. דורותי נפגשת עם פגי ומאחלת לה הצלחה ומודיעה כי היא מתחתנת עם פאט.

ההצגה מצליחה מאוד והקהל מריע. מארש עומד בחוץ אכול דאגה ושומע מהקהל היוצא שההצגה הצליחה בזכות פגי, הוא אינו מוזכר כלל.

## צוות השחקנים

| שם השחקן/ית | שם הדמות | הערות |
| --- | --- | --- |
| וורנר בקסטר | ג'וליאן מארש | במאי |
| ג'ינג'ר רוג'רס | אני | שחקנית |
| אונה מרקל | לורן | שחקנית |
| ביב דניאלס | דורותי ברוק | שחקנית ראשית |
| רובי קילר | פגי סוייר | רקדנית מתחילה |
| דיק פאוול | בילי לאולר | שחקן |
| ג'ורג' ברנט | פאט דנינג | שחקן |
| ג'ורג' סטון | אנדי לי | מנהל ההצגה |
| גאי קיבי | אבנר דילון | מממן ההצגה |

## קישורים חיצוניים

 מדיה וקבצים בנושא **רחוב 42** בוויקישיתוף

* "רחוב 42", במסד הנתונים הקולנועיים IMDb (באנגלית)
* "רחוב 42", באתר נטפליקס
* "רחוב 42", באתר AllMovie (באנגלית)
* "רחוב 42", באתר Rotten Tomatoes (באנגלית)
* "רחוב 42", באתר Box Office Mojo (באנגלית)
* "רחוב 42", באתר Metacritic (באנגלית)
* "רחוב 42", במסד הנתונים הקולנועיים KinoPoisk (ברוסית)
* רחוב 42, באתר אנציקלופדיה בריטניקה (באנגלית)
* רחוב 42, באתר TCM
* קדימון לרחוב 42, באתר יוטיוב
* רובין קילר רוקדת רחוב 42, באתר יוטיוב
* אני צעיר ובריא, רובין קילר ודיק פאוול, באתר יוטיוב
* אתה תתרגל אלי, ביב דניאלס, באתר יוטיוב.
* הנסיעה לבאפלו, דיק פאוול ורובי קילר, באתר יוטיוב